SMPC ผู้นำตลาดถังแก๊สส่งออก
พูดถึงผู้ผลิตถังแก๊สรายใหญ่ของไทย และเป็นผู้ส่งออกอันดับ 2 ของโลก ต้องนึกถึง SMPC
21 ต.ค. 2561

คุณค่าบริษัท
พูดถึงผู้ผลิตถังแก๊สรายใหญ่ของไทย และเป็นผู้ส่งออกอันดับ 2 ของโลก ต้องนึกถึง บริษัท สหมิตรถังแก๊ส จำกัด (มหาชน) หรือ SMPC นั่นเอง
เนื่องจากบริษัทเป็นหนึ่งในเจ้าตลาดผลิตภัณฑ์ถังแก๊สปิโตรเลียมเหลวของโลกด้วยกำลังการผลิตที่ 8.2 ล้านใบต่อปี และปัจจุบันมีการส่งออกไปมากกว่า 100 ประเทศทั่วโลก ขณะที่สัดส่วนรายได้มาจากตลาดในประเทศที่ราว 5% และการส่งออก 95% โดยมีลูกค้าเป็นบริษัทชั้นนำด้านพลังงานระดับโลก
ผลดังกล่าวทำให้นักวิเคราะห์ประเมินว่าผลประกอบการในปี 2561 ยังเติบโตเป็น 573 ล้านบาท จะเพิ่มขึ้น 10% ขณะที่ในปี 2562 เป็น 677 ล้านบาท เพิ่มขึ้น 18.1% และในปี 2563 เป็น 738 ล้านบาท เพิ่มขึ้น 9.1% จากการเพิ่มขึ้นของกำลังการผลิต 22% จากเดิม 8.2 ล้านถัง เป็น 10 ล้านถังต่อปี ภายในสิ้นปี 2561
โดยอัตราการใช้กำลังการผลิตจะเพิ่มขึ้นเป็น 92% ในปี 2562 และ 100% ในปี 2563 โดยจะทำให้ CAGR ของรายได้อยู่ที่ 9.3% จากความประหยัดต่อขนาด และคาดว่าอัตรากำไรขั้นต้นจะเพิ่มขึ้นเป็น 22% ในปี 2562-2563 จากเดิม 21% แต่ยังต่ำกว่าในปี 2556-2560 ที่ 23.6%
นอกจากนี้ โอกาสจากการเติบโตในประเทศเกิดใหม่ เพราะการบริโภค LPG ในประเทศที่ค่อนข้างอิ่มตัว ทำให้ SMPC เน้นการส่งออกกว่า 95% ของสินค้า โดยมีฐานลูกค้าในประเทศแถบเอเซียและแอฟริกา โดยมีสัดส่วนรายได้กว่า 70% เนื่องจากการบริโภค LPG ในต่างประเทศยังอยู่ในระดับต่ำที่ 1 กก.ต่อคน (เทียบกับไทยที่ 30 กก.) ทำให้บริษัทจะเติบโตไปพร้อมกับบริษัทพลังงาน และแก๊ส MNC ที่เป็นกุญแจหลักในการขยายโครงสร้างพื้นฐาน และยังได้รับการสนับสนุนจากรัฐบาลในประเทศเหล่านี้เพื่อพัฒนาการบริโภค และพัฒนาถังสำหรับบรรจุ
อย่างไรก็ดี นักวิเคราะห์ บล.ทิสโก้ แนะนำให้ “ซื้อ” โดยมีมูลค่าที่เหมาะสมอ้างอิง PER 13 เท่าที่ 16.40 บาท และมีผลตอบแทนจากเงินปันผล 5-6% ต่อปี และยังมีโอกาสจากการขยายตลาดในต่างประเทศเพิ่มขึ้น
…
ผู้ถือหุ้นรายใหญ่
รายชื่อกรรมการ